ועדת החינוך, התרבות והספורט, כנסת 19, פרוטוקול מספר 98, 2013-11-18 11:00

עמרם מצנע: אנחנו בדיון להצעה לסדר היום, דיון מהיר, בנושא: אי הכנסת תכנית הסאטירה של "לאטמה" ללוח השידורים של הערוץ הראשון.

עמרם מצנע: חברת הכנסת איילת שקד, בבקשה.

איילת שקד: תודה רבה.

איילת שקד: אדוני יושב הראש, רשות השידור, כידוע, שייכת לציבור כולו.

איילת שקד: ולכן, מה שאנחנו, כנבחרי ציבור, לא יכולים לבוא בדרישות לערוץ 2 או לערוץ 10, לרשות השידור אנחנו כן.

איילת שקד: הדרישה שלנו היא בסך הכל הגיונית, שהשידור יהיה מאוזן.

איילת שקד: הרשות הזאת נתמכת על ידי כספי משלמי המסים, משלמי האגרה.

איילת שקד: אנחנו דורשים שאם יש מכרזים לתכניות שהן פוליטיות, אז התכניות צריכות להיות מאוזנות.

איילת שקד: עכשיו יש לזה שני היבטים: במשך השנתיים האחרונות היה איזה שהוא תהליך של התחדשות וכמו שהבנתי, היה רצון באמת להציג שתי תכניות סאטירה חדשות - האחת ימנית והשנייה שמאלנית ועוד תכנית בידור.

איילת שקד: מה שקרה בפועל, היתה התקשרות מול התכנית שנטתה שמאלה ולא היתה התקשרות, בסופו של דבר, מול התכנית שנטתה ימינה, וכן היתה התקשרות על תכנית בידור שנקראת "היהודים", שכפי שראינו בפרומואים היא כנראה גם נוטה שמאלה.

איילת שקד: נוצר מצב מעוות שברשות השידור יש שתי תכניות שנוטות שמאלה ואף לא אחת ימינה.

איילת שקד: את הדיון הזה יזמתי כבר מזמן, לפני חודשיים, והבנתי שבשבועיים האחרונים התקבלה החלטה בהנהלת רשות השידור כן להתקשר עם "לאטמה", אבל הבנתי גם שהחלטה כזאת התקבלה כבר בעבר ואיך שהוא מוסמסה.

איילת שקד: לכן, אני רוצה להבין: א.

איילת שקד: האם נכון שהתקבלה החלטה ומה התכנית כדי שהיא לא תמוסמס שוב?

איילת שקד: אני רוצה לדרוש ששום תכנית סאטירה אחת לא תעלה בלי השנייה.

איילת שקד: זאת אומרת, שאם החלטתם על לוח שידורים של תכנית אחת, שהתכניות יעלו ביחד.

איילת שקד: זה נושא אחד.

איילת שקד: נושא שני זה החלטה שנלקחה במליאת רשות השידור, ממה שאני הבנתי, בחטף, בענין מסמך נקדי.

איילת שקד: המסמך הזה בעצם זה איזה סוג של קוד אתי של רשות השידור?

איילת שקד: נכון להגדיר אותו ככה?

איילת שקד: הבנתי שפרופסור אסא כשר התבקש לעשות עבודה על המסמך הזה ולהכין איזה שהם שינויים, ושמליאת רשות השידור לא חיכתה לתכנית של אסא כשר ובעצם בישיבה שהיתה סוג של מחטף, שלא הודיעו עליה מראש, קיבלה החלטות מאד משמעותיות, בין השאר שלשדרנים תינתן הזכות להביע דעה.

איילת שקד: עכשיו שתבינו: אני בעד ששדרנים יביעו דעה, שדרנים הם בני אדם, הם אנשים מאד פוליטיים ובסך הכל הם גם אנשים מאד אינטליגנטיים.

איילת שקד: אני לא רואה בעיה עם זה ששדרנים יביעו דעה אבל אם מחליטים שהשדרנים מביעים דעה, אז ששוב, שזה יהיה מאוזן.

איילת שקד: שיהיו שדרנים מכל קצות הקשת הפוליטית ולא מקצה אחד.

איילת שקד: אז מה התכניות בענין ההחלטה הזאת, מה אתם מתכוונים לעשות עם העבודה של פרופסור אסא כשר?

עמרם מצנע: כבוד היושב ראש, בבקשה.

<אמיר גילת: בוקר טוב.

<אמיר גילת: קודם כל, לגבי הנושא הראשון – אני חושב שנצטרך פחות משעה כי אני מסכים לכל מילה שאמרת לגבי הנושא של הסאטירה וכדי להיות מדויק, אני אקרא את החלטת ועדת התוכן של מליאת רשות השידור מ-3 בנובמבר האחרון: "ז'אנר הסאטירה בתכניות 2014, בהנחת העבודה ששנת 2014 תהיה שנת עבודה רגילה ברשות השידור" – זה על רקע חוסר הבהירות לגבי עתיד רשות השידור אבל כרגע, אנחנו מניחים ששנת 2014 תהיה שנה רגילה וגם אם יהיו שינויים הם לא יהיו ב-2014, "מחליטה ועדת התוכן, מתוך ראיית תפקידו של השידור הציבורי כי ז'אנר הסאטירה לא ייפגע ויהווה 6 אחוז מכלל עוגת ההפקות של ערוץ 1.

<אמיר גילת: הוועדה רואה חשיבות רבה בשידור תכניות סאטירה בערוץ ואף סבורה שתכניות אלה צריכות להיות עוגן מרכזי בלוח השידורים בשנת 2014.

<אמיר גילת: לאור האמור לעיל, מנחה הוועדה את ההנהלה לדאוג לשיבוץ תכניות סאטירה בלוח השידורים באופן שיהלום את חזון רשות השידור, ייחודי, רב-גוני, מאוזן, עצמאי ובלתי תלוי המקיים שיח עם הציבור.

<אמיר גילת: תכניות הסאטירה שיבחרו צריכות להציג גישה שונה מתכניות סאטירה הקיימות כרגע בערוצים המסחריים והם יבטאו זווית רעננה ומאזנת.

<אמיר גילת: הוועדה מחליטה כי עיקרון האיזון יישמר גם בשיבוץ בלוח התכניות".

<אמיר גילת: זאת אומרת, מילה במילה מה שאת אמרת - -

איילת שקד: כן, השאלה אם זה קורה בפועל.

<אמיר גילת: רגע, זה קודם כל ב-3 בנובמבר.

<אמיר גילת: ברור שהפקת תכנית כזאת זה לא מהיום למחר וזה לוקח לפחות כמה חודשים, יגידו אנשי המקצוע, אבל מבחינת ועדת התוכן – נכון לעכשיו, יש פה עידוד לתכניות הסאטירה, יש פה איגום משאבים - -

עמרם מצנע: לאו דווקא איזון בשמאל לימין, איזון בכלל.

<אמיר גילת: נכון.

<אמיר גילת: ולמחרת קבלת ההחלטה הזאת התכנסה ועדת ההתקשרויות של ההנהלה בראשות המנכ"ל ואישרה את ההפקה הזאת, שכרגע נמצאת בהליך של משא ומתן, ידווח המנכ"ל אחר כך.

<יוני בן מנחם: מה פתאום?

<יוני בן מנחם: אני אגיד בתורי את העובדות.

<אמיר גילת: טוב.

<אמיר גילת: ב-3 בנובמבר, ועדת התוכן של מליאת רשות השידור קיבלה את ההחלטה הזאת.

<אמיר גילת: ככל שידוע לי, ב-4 בנובמבר התכנסה ועדת ההתקשרויות בראשות המנכ"ל ואישרה את ההפקה.

<אמיר גילת: זה באשר לנושא של הסאטירה.

<אמיר גילת: בנושא של הבעת דעה בשידור - לא התכוננו לנושא הזה, זה לא היה פה על סדר היום אבל אני אענה בכל זאת: ב-27 בפברואר, אם אני לא טועה, אין לי את החומרים פה, קיבלה מליאת רשות השידור החלטה שעל ההנהלה להציג בתוך 60 יום תכנית להסדרת הכללים של הבעת דעה ואיזון בשידור.

<אמיר גילת: למרות שחלפה יותר מחצי שנה ההנהלה לא הגישה את העבודה הזאת, שבינתיים גם כל הנושא של אסא כשר, אני עצמי הרי פניתי אליו אישית, עוד בפברואר, כדי שיעזור.

<אמיר גילת: הרקע הוא הקמת ועדה מלפני שנה וחצי או משהו כזה של מליאת רשות הציבור שהחליטה להקים ועדת אתיקה עם כניסתה לתפקיד.

<אמיר גילת: הוועדה קיבלה משימה להכין עדכון למסמך נקדי בכל הנוגע רק לנושא של איזון ושידור בכל מסמך נקדי.

<אמיר גילת: ההמלצות של הוועדה הזאת הובאו בפני המליאה.

<אמיר גילת: כאמור, ב-27 בפברואר נתנו להנהלה 60 יום לתרגם את המלצות הוועדה לכללי עבודה מעשיים.

<אמיר גילת: זה לא קרה ולכן, אם את קוראת לתהליך של שנתיים "מחטף" אז כן, אז אחרי שנתיים שזה לא קרה או שנה וחצי, אין לי פה את התאריכים ואני לא רוצה להיכשל בלשוני אבל אחרי תקופה ארוכה מאד של כמה חודשים טובים זה לא קרה ואז, המליאה החליטה שהיא מאמצת את המסמך - -

איילת שקד: האם זה היה על סדר היום של המליאה?

איילת שקד: האם הודיעו לחברי המליאה שיש דיון על זה?

איילת שקד: שיש הצבעה?

<אמיר גילת: בוודאי - -

עמרם מצנע: סליחה, הנושא הוא לא על סדר היום.

עמרם מצנע: זה דיון מהיר בנושא ספציפי.

עמרם מצנע: אמרת את מה שאמרת ואני חושב שזה מספיק אחרת אנחנו פה גולשים מעל ומעבר.

עמרם מצנע: יוני בן מנחם.

<יוני בן מנחם: אני רוצה להציג את העובדות כמו שהן ידועות לי: בהמשך למה שאת אמרת, זה לא היה שתי סאטירות ותכנית בידור, זה היה 3 סאטירות.

<יוני בן מנחם: אחת קוראים לה "היהודים באים", השנייה קוראים לה "שלום בית" והשלישית, קוראים לה "לאטמה".

<יוני בן מנחם: זה חברות הפקה שונות.

<יוני בן מנחם: הוחלט על שתי סאטירות שנחתום אתן על הסכם התקשרות בשנת 2013, שזה "לאטמה" ו"שלום בית".

<יוני בן מנחם: לסאטירות האלה הוקצה סכום של 4 מיליון שקלים לכל אחת מהן.

<יוני בן מנחם: נבחרו חברות ההפקה בהליך מכרזי שנקרא "קול קורא", כדי לחתום אתם על החוזה.

<יוני בן מנחם: ואז ועדת התוכן של מוסדות רשות השידור ביטלה את הכסף, את המימון שנועד לשתי ההפקות האלה, שזה 8 מיליון שקלים תחת הנימוק שאין להן ערך ציבורי ארוך טווח.

<יוני בן מנחם: את הכסף הזה היא העבירה להפקת הסדרה על תולדות ארץ ישראל.

<יוני בן מנחם: זה מה שקרה בפועל.

<יוני בן מנחם: ואז התחילו קרבות של חברי מליאת רשות השידור, יש פה אחת שנמצאת, גברת הנדלר, כדי להביא את "לאטמה" בכל זאת למסך.

<יוני בן מנחם: אנחנו, ועדת ההתקשרויות, שאני עומד בראשה, ב-4 בנובמבר, אני מחזיק פה את ההחלטה ביד והיא גם הופצה לכל חברי מוסדות רשות השידור, אישרנו את התכנית הזאת, את ההתקשרות עם החברה הזאת, חברה של המפיק משה אלפי שיושב פה גם כן ואישרנו את זה.

<יוני בן מנחם: אני מחזיק פה גם מכתב מה-15 בנובמבר ששלחנו למוסדות רשות השידור, את התכנון שלנו לשנת 2014 ושיבצנו את "לאטמה" בז'אנר הסאטירה.

איילת שקד: רגע, יוני, אבל היה מדובר על 3 תכניות, אז החליטו לא לשדר אף אחת מהן ולהעביר את כל התקציב?

<יוני בן מנחם: לא, "היהודים באים" הסאטירה - -

איילת שקד: "היהודים באים", את זה בכל זאת הוחלט לשדר.

איילת שקד: את השתיים האחרות הוחלט לא לשדר?

<יוני בן מנחם: לא.

<יוני בן מנחם: לפני השידור יש את תהליך ההפקה.

<יוני בן מנחם: "היהודים באים" אושרה והושכרה חברת הפקה, שולם לה כסף והפרקים צולמו והיא מוכנה לשידור, היא עומדת על המדף כרגע.

<יוני בן מנחם: זה היה ב-2012.

<יוני בן מנחם: אני מדבר על 2013.

<יוני בן מנחם: ב-2013 היינו צריכים להתקשר עם עוד שתי סאטירות – האחת "לאטמה" והשנייה "שלום בית".

<יוני בן מנחם: ב-2013 היינו צריכים לחתום עם שתיהן עד דצמבר.

<יוני בן מנחם: הכסף נלקח משתי ההפקות האלה, סך 8 מיליון שקלים, 4 מיליון לכל הפקה.

<יוני בן מנחם: נלקח ובוטל והועבר לתכנית דוקומנטרית שנקראת "תולדות ארץ ישראל" בנימוק שאין לזה ערך ציבורי ארוך טווח ואז הפעילות השתתקה.

<יוני בן מנחם: בעקבות פעילות שהתחילה במוסדות רשות השידור, שהגברת הנדלר שותפה לפעילות הזאת, היא נמצאת פה והיא יכולה להעיד יותר טוב ממני, שוב התחדש הדיון על "לאטמה".

<יוני בן מנחם: אנחנו התבקשנו על ידי מוסדות רשות השידור לאשר שאנחנו רוצים את "לאטמה" לשידור.

<יוני בן מנחם: אישרנו את זה ושיבצנו את זה בשנת 2014.

<יוני בן מנחם: עכשיו אנחנו מחכים שמוסדות רשות השידור יאשרו את זה לשנת 2014, שלא נחזור עוד פעם כמו שזה בוטל ב-2013 שזה לא יבוטל ב-2014.

איילת שקד: בדיוק.

איילת שקד: אז מוסדות רשות השידור עוד לא אישרו את זה.

<יוני בן מנחם: לא, לא.

איילת שקד: זאת אומרת שכרגע יש רק את "היהודים באים", שזו סדרה אחת - -

<יוני בן מנחם: שאושרה ב-2012.

<יוני בן מנחם: היא כבר אושרה וראינו את הפרומו שלה.

איילת שקד: עכשיו מחכים עדין לאישור של "לאטמה".

<דבורה הנדלר: אכן.

<דבורה הנדלר: ועדת התוכן צריכה לאשר את "לאטמה".

<דבורה הנדלר: טרם אישרנו אותה בסיבוב הזה.

<דבורה הנדלר: "לאטמה" אושרה כבר לפחות בקדנציה שלי, ואני חברה במליאה הזאת מאז שהיא נוצרה.

<דבורה הנדלר: לדעתי, לפחות כ-3,4 פעמים אישרנו אותה בוועדת התוכן ואישרנו אותה ב"וועדת 250".

<דבורה הנדלר: "לאטמה", "מהדורת השבט" זה שמה, התבקשה לאורך כל הדרך להציג דברים ששום חברת הפקה אחרת, ואני יושבת בוועדת התוכן מזה הרבה שנים, לא נדרשה להם.

<דבורה הנדלר: היא נדרשה להגיש פיילוט, היא נדרשה להגיש את המצב הפיננסי שלה וכל פעם היו דרישות מדרישות שונות רק כדי שהנושא לא יועבר.

<דבורה הנדלר: כרגע אני כתבתי ליו"ר, ב-14 לחודש ושאלתי אותו מה קורה עם "לאטמה", לא עם תכנית סאטירה.

<דבורה הנדלר: אנחנו, חברי ועדת התוכן, אישרנו את "לאטמה" כמה וכמה פעמים.

איילת שקד: אמיר, אז לפי מה שיוני אומר זה עדין לא מאושר.

<אמיר גילת: אני חשבתי שאפשר לעשות ב-5 דקות סדר – זאת השורה התחתונה.

<אמיר גילת: אם מעניין ההיסטוריה - -

איילת שקד: לא, מעניין אותנו שזה יופק.

<אמיר גילת: אני אגיד עוד פעם: ב-3 בנובמבר ועדת התוכן אישרה את מדיניותה באשר לסאטירה.

<אמיר גילת: ב-4 בנובמבר, כפי שאמרתי קודם לכן בפתח דבריי והמנכ"ל רמז שאולי אני לא מדייק - -

<יוני בן מנחם: הוא לא רמז שום דבר.

<יוני בן מנחם: המנכ"ל אומר את האמת.

<יוני בן מנחם: הוא לא רומז ואומר בגלוי את האמת.

עמרם מצנע: חבר'ה, העתיד ברור, על ההיסטוריה מתווכחים.

<אמיר גילת: - - ב-4 בנובמבר ועדת ההתקשרויות של ההנהלה אישרה את ההתקשרות הזאת.

<אמיר גילת: - -

עמרם מצנע: אני אמרתי בציניות שהעתיד ברור ועל ההיסטוריה מתווכחים.

<אמיר גילת: - - ב-4 בנובמבר, למחרת היום, ההנהלה אישרה את ההתקשרות הזאת ומפה זה כבר לא בשליטת ועדת התוכן, ההנהלה היא זו שאחראית על הניהול השוטף - -

<משה אלפי: מה מונע מרשות השידור לחתום אתי חוזה על ההפקה?

עמרם מצנע: אדוני, תסלח לי.

עמרם מצנע: אני אתן לך לדבר.

<אמיר גילת: - - וההנהלה היא זו שמנהלת את המשא ומתן עם ההפקה, זה לא תפקיד המוסדות.

<אמיר גילת: בואו נעשה רק סדר למי שלא יודע, שתפקיד המוסדות זה לגבש את מדיניות רשות השידור, לפקח על ההנהלה ועל פי החוק בהקשר שלנו גם לאשר את לוח המשדרים.

עמרם מצנע: מי זה ההנהלה?

<אמיר גילת: ההנהלה זה מנכ"ל רשות השידור, מנהל הטלוויזיה - -

איילת שקד: לא, אבל מנכ"ל רשות השידור אמר שצריך עכשיו עוד אישור.

<אמיר גילת: רק שנייה, אני רק עושה סדר בתפקידים.

<נילי בן גיגי וולף: היושב ראש הוא יושב ראש ועדת התוכן.

<אמיר גילת: בואו נעשה סדר רגע: יש מוסדות רשות השידור, שזה הוועד המנהל ומליאה ובהקשר שלנו ועדת התוכן זה ועדה של המליאה.

<אמיר גילת: על פי החוק הואצלה לוועדת התוכן הסמכות לאשר את לוח המשדרים, ובמסגרת זו גם לגבש את מדיניות רשות השידור בנוגע למדיניות השידור בטלוויזיה וברדיו, ולפקח על הנ"ל בכל התחומים האלה.

<אמיר גילת: זה מוסדות רשות השידור, וועדת תוכן – אני עומד בראשות ועדת התוכן.

<אמיר גילת: ההנהלה בראשות המנכ"ל, הוא גם העורך הראשי.

<אמיר גילת: הוא גם עומד בראש ועדת ההתקשרויות של ההנהלה, שהיא זו שמאשרת את ההתקשרויות עם המפיקים בפועל.

<אמיר גילת: לא המוסדות חותמים - -

עמרם מצנע: אמיר, תעשה רגע הפסקה.

עמרם מצנע: יוני, אתם ההנהלה, בהגדרה הזאת שמדובר פה עכשיו?

<יוני בן מנחם: כן.

<יוני בן מנחם: אני חוזר, אנחנו אישרנו, הנה, אני מחזיק את ההתקשרות.

איילת שקד: הוא אומר שהם אישרו.

עמרם מצנע: את ההתקשרות.

<אמיר גילת: אז צריך לצאת למשא ומתן.

<יוני בן מנחם: המשא ומתן הסתיים.

<יוני בן מנחם: איזה משא ומתן?

איילת שקד: אז למה לא חותמים?

עמרם מצנע: רגע, אתה אומר שאישרתם.

עמרם מצנע: אז מה השלב הבא?

<יוני בן מנחם: יושב פה המפיק, אנחנו סיימנו אתו את המשא ומתן.

<יוני בן מנחם: נכון שהיית במשא ומתן והוא הסתיים?

<יוני בן מנחם: עכשיו צריך לחתום.

<יוני בן מנחם: כיוון שהכסף יורד מהתקציב של 2014 כי ביטלו, לקחו את הכסף של שנת 2013 וביטלו את זה, זה הבנתם?

עמרם מצנע: הבנו.

<יוני בן מנחם: - - אמרו: תעשו את זה ב-2014.

<יוני בן מנחם: אנחנו סיימנו את המשא ומתן ורוצים לחתום.

<יוני בן מנחם: כדי שזה יחוייב ב-2014 צריך לאשר את התכנית ל-2014.

עמרם מצנע: מי?

<יוני בן מנחם: מוסדות רשות השידור.

<יוני בן מנחם: אמיר, שיושב בראש ועדת תוכן, צריך לאשר את התכנית הזאת שהוגשה אליו לפני כמה ימים.

<יוני בן מנחם: ושם משובצת "לאטמה" ל-14.

<יוני בן מנחם: הנה, אני אוחז בה ביד.

משה זלמן פייגלין: - - -

<דבורה הנדלר: ועדת התוכן צריכה לאשר פעם חמישית, שישית את "לאטמה".

עמרם מצנע: חברים יקרים, תנו לו להבין.

עמרם מצנע: הוא הלך ליוני ועכשיו זה כמו המשחק הזה.

עמרם מצנע: ..

<אמיר גילת: אז עכשיו הכדור אצלי.

עמרם מצנע: אני רוצה לשאול ספציפית: לפי מה שאומר יוני בן מנחם, המנכ"ל, אתם צריכים לאשר את תכנית 2014.

עמרם מצנע: נכון?

<אמיר גילת: לא, שידורים ותכנית זה שני דברים שונים, תכף אני אענה.

<אמיר גילת: בא נבין את התהליך - -

עמרם מצנע: לא, עזוב את התהליך.

<אמיר גילת: - - כן חשוב שלא נבלבל בין אישור הפקה ללוח שידורים.

<אמיר גילת: ההפקה אושרה, "לאטמה" עברה את כל האישורים, גם של ועדת התוכן וגם של ועדת ההתקשרויות של המליאה.

<אמיר גילת: - -

עמרם מצנע: שנת 2014 - -

<אמיר גילת: שנת 2014 – תקציב יש כי כבר שריינו 6 אחוז מהתקציב של ההפקות שיהיה 90 מיליון, 6 אחוז ממנו הולך לסאטירה, זו כבר החלטה שהתקבלה.

<אמיר גילת: ומה שעכשיו צריך, אחרי שההנהלה תבוא ותגיד ש"לאטמה" מוכנה - -

עמרם מצנע: ההנהלה אומרת.

<קריאה: ההנהלה אמרה כבר

<אמיר גילת: נכון, את לוח המשדרים העבירו עכשיו.

<אמיר גילת: זה לא יכול להיות מופיע - -

<יוני בן מנחם: סליחה, זה לא נכון.

עמרם מצנע: רגע, אמיר, אני אעזור לכם.

עמרם מצנע: יוני שניה.

עמרם מצנע: אתה מחכה עכשיו, אמיר, למה?

עמרם מצנע: שהם יגישו לך את זה?

<אמיר גילת: אני מחכה ללוח משדרים לשנת 2014.

<אמיר גילת: בלוח המשדרים כבר נקבע שתהיה משבצת של סאטירה וכבר הקראתי את ההחלטה.

עמרם מצנע: צריך להגדיר רק איזה תכניות.

<אמיר גילת: נכון.

עמרם מצנע: יוני, אני חוזר אליך.

<יוני בן מנחם: אני חוזר בפעם ה - -

עמרם מצנע: אל תחזור.

<יוני בן מנחם: מר מצנע, אנחנו מכירים הרבה שנים ואני רוצה להסביר לך.

<יוני בן מנחם: עם מסמכים אי אפשר להתווכח, אתה יודע את זה - -

עמרם מצנע: לא אבל תן לי תשובה לשאלה - -

<יוני בן מנחם: אנחנו התבקשנו להגיש תכנית עבודה ל-2014, הגשנו ושיבצנו בה את "לאטמה".

<יוני בן מנחם: היא צריכה להיות מאושרת, הנה התכנית, היא פה בידי.

עמרם מצנע: יוני, תענה לשאלה שלי, תעזוב את "לאטמה" עכשיו.

עמרם מצנע: אני שואל אותך: אתם הגשתם תכנית לכל 2014?

<יוני בן מנחם: כן.

עמרם מצנע: עם לוח שידורים ל-2014?

<יוני בן מנחם: ודאי.

<יוני בן מנחם: כל תכנית העבודה שהתבקשנו, הגשנו אותה.

עמרם מצנע: אתה אומר שהתכנית לא הוגשה.

<אמיר גילת: לא אמרתי שהיא לא הוגשה.

<אמיר גילת: לכן רציתי שנבין את הנוהל.

<אמיר גילת: הנוהל אומר שבחצי שנה לפני כל תחילת שנה, כלומר ביולי, נגיד, היה צריך להגיש תכנית עבודה שנתית של איך ההנהלה רואה את תכנית העבודה של הטלוויזיה לשנת 2014.

<אמיר גילת: ההנהלה הגישה את זה רק לאחרונה, לא ביולי.

<אמיר גילת: דנו בזה רק לאחרונה וזה עדין בשלבים של ליטוש כי היו לנו עוד כל מיני שאלות וכולי.

<אמיר גילת: ולכן, התכנית שהיתה אמורה - - אני מדבר על תכנית עבודה ולא על לוח שידורים - -

עמרם מצנע: רגע, עצור רגע.

עמרם מצנע: זאת אומרת, כן הוגשה לכם תכנית עבודה - -

<אמיר גילת: הוגשה באיחור.

עמרם מצנע: עזוב באיחור.

עמרם מצנע: היא כרגע על שולחנכם ועוד לא אישרתם אותה.

<אמיר גילת: כן.

עמרם מצנע: יפה.

<קריאות: - - -

עמרם מצנע: חבר'ה תאמינו לי, אני רק רוצה - -

<אמיר גילת: אבל התכנית "לאטמה" אושרה.

עמרם מצנע: אמיר שנייה.

איילת שקד: לא, לא אישרתם אותה להפקה.

עמרם מצנע: חברים, תנו לי.

עמרם מצנע: איילת, אני הולך בנתיב נכון, דיון מהיר מאד.

עמרם מצנע: אני חוזר לאן אנחנו נמצאים:

עמרם מצנע: אנחנו נמצאים בנקודה שבה תכנית העבודה הוגשה לכם ועדין לא אושרה על ידכם.

<אמיר גילת: נכון.

<אמיר גילת: אושרה בעיקרה אבל עוד לא - -

עמרם מצנע: מתי היא תאושר?

<אמיר גילת: שבועיים.

<אמיר גילת: תוך 14 יום.

<יוני בן מנחם: אני מוכן שהיושב ראש יתחייב פה שתוך 14 יום הוא מאשר – דיינו.

עמרם מצנע: יוני, אנחנו לא גורם הסתדרותי לתווך בין היושב ראש למנכ"ל.

עמרם מצנע: עזוב.

עמרם מצנע: אני שואל: תכנית השידורים, לוח השידורים הוגש?

<אמיר גילת: לא.

<אמיר גילת: כי הוא נגזרת של תכנית העבודה.

<יואב גינאי: אנחנו לא יכולים ליצור לוח שידורים, אם יורשה לי, אני מנהל התכניות.

<יואב גינאי: אנחנו לא יכולים לגזור לוח שידורים כשאין לנו עוד תכנית עבודה.

<יואב גינאי: הוא לא יכול להגיש - -

עמרם מצנע: אוקיי, עצור רגע.

עמרם מצנע: אני אתן לך לדבר חופשי אחר כך אבל עצור רגע.

עמרם מצנע: זאת אומרת, תוך 14 יום, לפי אמירת היושב ראש, תאושר תכנית העבודה בהנחה שההנהלה תשליך את כל שהתבקשה אבל הלוח אצלכם, תכנית העבודה אצלכם.

עמרם מצנע: התכנית תאושר תוך 14 יום ואז ההנהלה יכולה לשבץ את לוח המשדרים.

עמרם מצנע: אמת?

<אמיר גילת: להכין לוחות שידורים עונתיים לחורף לאביב, לקיץ - -

עמרם מצנע: לוח המשדרים.

עמרם מצנע: מתי בפועל תשודר איזו תכנית.

<אמיר גילת: מן הסתם, בכל מקרה "לאטמה" כבר אושרה וכל חברי ועדת התוכן הצביעו כמה פעמים ואין שום בעיה עם "לאטמה".

<אמיר גילת: - -

עמרם מצנע: בסדר אמיר, שנייה - -

<אמיר גילת: - - אבל מן הסתם, גם אם לאטמה" היתה עכשיו מאושרת ונחתם משא ומתן וכולי, נחתם בחוזה, היא לא היתה יכולה להיות משובצת בינואר כי היא עוד לא קיימת.

<אמיר גילת: לכן, גם אם היא תשובץ, היא תשובץ במהלך 2014.

<אמיר גילת: היא לא קיימת, אי אפשר לשבץ משהו שלא קיים.

איילת שקד: אז יש לי שאלה: היא לא קיימת כי אתם התמהמהתם עם החתימה מול ההפקה.

איילת שקד: אבל נניח שתוך 14 יום אתם עושים את זה בסדר ואתם חותמים עם "לאטמה" חוזה - -

<אמיר גילת: זה לא קשור לזה.

<אמיר גילת: אין קשר בין המשא ומתן לבין תכנית - -

<יוני בן מנחם: המשא ומתן הסתיים.

איילת שקד: המשא ומתן הסתיים.

<אמיר גילת: נחתם חוזה?

איילת שקד: לא.

<אמיר גילת: אז לא הסתיים.

<יוני בן מנחם: כן, אבל אתה צריך לאשר את זה כדי שנחתום.

איילת שקד: אוקיי.

איילת שקד: - -

<נילי בן גיגי וולף: אמיר, אתה צריך לחתום על זה בלי שיושב ראש ועדת התוכן - -

<יוני בן מנחם: אבל ועדת התוכן אישרה את זה כבר 4 פעמים.

<נילי בן גיגי וולף: הם אומרים לך שלא.

משה זלמן פייגלין: זה נשמע כמו מערכון של הגשש.

עמרם מצנע: הנה, אנחנו עוסקים בסאטירה.

איילת שקד: אני מבקשת, אם נניח תוך 14 יום אתם תאשרו את זה וייחתם חוזה מול ההפקה, עדין ב-2014, בגלל ש"לאטמה" עדין לא הופקה, יעלה קודם "היהודים באים" ואחר כך תעלה "לאטמה"?

איילת שקד: אני רוצה שיהיה איזון.

<אמיר גילת: בואי נגמור את "לאטמה".

<אמיר גילת: אני אומר פה לפרוטוקול: ועדת התוכן אינה מכשול בפני חתימת החוזה עם "לאטמה".

<אמיר גילת: אפשר לחתום על החוזה עם "לאטמה" מפני שכל חברי ועדת התוכן וכל חברי ועדת ההתקשרויות של מליאת רשות השידור - -

איילת שקד: אז מדוע לא חותמים?

<אמיר גילת: לא יודע, תשאלי את המנכ"ל.

<אמיר גילת: הנה, אני אומר פה לפרוטוקול: ההפקה של "לאטמה" לא צריכה לחזור - -

עמרם מצנע: אמיר, עצור.

עמרם מצנע: חבר'ה, לא היה לי כזה דיון מאז שאני יושב ראש פה.

עמרם מצנע: יוני, למה אתה לא חותם?

<יוני בן מנחם: כי אמיר גילת הוציא מכתב שהוא רוצה תכנית עבודה ל-2014 ועד אז לא לחתום.

<יוני בן מנחם: אז הצגנו תכנית עבודה שבה כלולה "לאטמה".

<יוני בן מנחם: ברגע שיאשר את תכנית העבודה – נחתום.

עמרם מצנע: רגע, רגע.

עמרם מצנע: אבל אומר לך כאן היושב ראש, וזה מופיע בפרוטוקול לצורך כל דיון משפטי - -

<דבורה הנדלר: ככה זה נמשך כבר 3 שנים.

עמרם מצנע: רגע, חבר'ה.

עמרם מצנע: אני כבר ממש "מת" לראות את התכנית הזאת.

עמרם מצנע: יוני, אומר לך היושב ראש לפרוטוקול, וזה כיסוי משפטי מצוין, שאתה יכול לחתום.

עמרם מצנע: תחתום.

<יוני בן מנחם: אני רוצה שהיושב ראש גם יגיד שזה ירד מתקציב 2014 - -

עמרם מצנע: היושב ראש אמר.

<אמיר גילת: אמר.

עמרם מצנע: אני אחזור בקולי: יושב ראש רשות השידור, דוקטור גילת, עדכן את הוועדה שהתכנית "לאטמה" אושרה בוועדת התוכן - -

<אמיר גילת: ובוועדת ההתקשרויות.

<דבורה הנדלר: ובוועדת 250.

עמרם מצנע: לא יודע מה זה 250... ויש תקציב לשנת 2014 בכלל לתכניות סאטירה ובתוכן לתכנית "לאטמה".

עמרם מצנע: כמו כן, אמר היושב ראש שלפי מיטב שיפוטו המנכ"ל יכול לחתום על ההסכם עם המפיק.

עמרם מצנע: אוקי?

עמרם מצנע: אתה חותם?

<יוני בן מנחם: לא, אגיד לך למה: כיוון שאם אני רוצה לחתום עליה עכשיו אני לא יכול כיוון שהיא מחויבת לתקציב 2014.

<יוני בן מנחם: אם היושב ראש מאשר, אני יכול רק מה-1.1.2014 לחתום כי היא נופלת על תקציב 2014.

<יוני בן מנחם: אני הייתי צריך לחתום עליה ב-2013, זה התכנון המקורי היה.

<יוני בן מנחם: לקחו לנו את הכסף - -

עמרם מצנע: בסדר, הבנתי שלקחו.

איילת שקד: אז תחתום עכשיו ל-2014.

<יוני בן מנחם: ב-1.1.204 אני אוכל לחתום.

איילת שקד: לא, תחתום עכשיו.

<יוני בן מנחם: אי אפשר לחתום כי זה מחויב על תקציב 2014.

<נילי בן גיגי וולף: מחלקת הכספים לא תאפשר לו והמחלקה המשפטית עוצרת אותו.

<נילי בן גיגי וולף: הוא רוצה לחתום, זה לא הוא.

<נילי בן גיגי וולף: יש שתי מחלקות שעוצרות.

איילת שקד: איפה ראשי המחלקות האלה?

איילת שקד: המחלקה המשפטית ומחלקת הכספים?

עמרם מצנע: לא יודע.

עמרם מצנע: את זימנת אותם?

עמרם מצנע: אין לי מושג.

עמרם מצנע: יוני, תאמר לי: התקציב הלא השנה אושר ל-2013-2014 - -

<יוני בן מנחם: לא, זה לא קשור לתקציב המדינה.

משה זלמן פייגלין: אפשר יהיה לשמוע לפרוטוקול שב-1.1 אתה כן תחתום?

<יוני בן מנחם: בוודאי שאני חותם.

<יוני בן מנחם: - -

משה זלמן פייגלין: אתה אומר עכשיו לוועדה שב-1 בינואר אתה תחתום.

<יוני בן מנחם: כן.

<יוני בן מנחם: אנחנו קיבלנו החלטה, יושב פה המפיק והוא יכול להגיד שסיימנו אתו את המשא ומתן, הכל מוכן לחתימה, צריך להחליף טיוטת חוזה, שזה ענין פרוצדוראלי, ולחתום.

עמרם מצנע: האם יש דרך משפטית לאפשר לאותו מי שאתה עומד לחתום עליו ובעצם הכל מסוכם שהוא יכול להתחיל לעבוד?

<יוני בן מנחם: לא, בלי חתימה אי אפשר להתחיל לעבוד.

<יוני בן מנחם: אלה הנהלים של רשות השידור.

<יוני בן מנחם: זה מכרז, אתם צריכים להבין.

<יוני בן מנחם: זה הליך מכרזי והוא זכה ב"קול קורא" - -

עמרם מצנע: אבל הוא זכה כבר וכל הוועדות אישרו את זה.

<יוני בן מנחם: נכון אבל אצלנו הנהלים קובעים שעד שלא נחתם חוזה אסור לעשות שום פעולה שקשורה להפקה.

<יוני בן מנחם: זה הנהלים של רשות השידור ואני לא יכול לחרוג מהנהלים.

עמרם מצנע: אמיר, אין לכם בתקציב 2013 חצי מיליון?

<אמיר גילת: לא.

עמרם מצנע: מה לא?

עמרם מצנע: באמת, נו?

עמרם מצנע: כמה התקציב שלכם?

עמרם מצנע: כמה מאות?

<אמיר גילת: זה תקציב מסומן להתקשרויות.

<אמיר גילת: אם המנכ"ל רוצה לעשות הסטת תקציב - -

עמרם מצנע: לא, אבל אם אתם באמת רוצים, ואני לא כל כך מתרשם שאתם באמת רוצים, מספיק לקחת מתקציב 2013 חצי מיליון ולהתקשר כרגע על חצי מיליון.

<אמיר גילת: אני מבטיח שאם תוגש בקשה להסטה תקציבית אני אתמוך.

עמרם מצנע: יוני, התרוצצת אחרי כל כך הרבה שנים בשטח.

<יוני בן מנחם: אני רק רוצה לדבר על העובדות, אני לא רוצה לומר פה דברים שלא ישמעו טוב.

<יוני בן מנחם: יושב פה אדם עם כיפה על הראש, אני לא אגיד לשון הרע, אני גם לא מאמין בזה.

<יוני בן מנחם: אני שוב אומר לכם: תקציב ההתקשרויות לשנת 2013 סגור.

<יוני בן מנחם: - -

עמרם מצנע: יוני, אני הבנתי.

עמרם מצנע: תאמין לי, אני ניהלתי כבר מספיק תקציבים.

עמרם מצנע: יש לך סמכות, להבנתי, מבלי שאני מבין - -

<יוני בן מנחם: כבודו טועה.

עמרם מצנע: מה זה "טועה"?

עמרם מצנע: אין דבר כזה "טועה".

עמרם מצנע: קח חצי מיליון מ-2013, תעשה לו הסטה ותחזיר אותו ב-2014.

<דבורה הנדלר: השאלה אם הלשכה המשפטית תאשר.

<נילי בן גיגי וולף: הלשכה המשפטית ומחלקת הכספים כרגע עוצרות אותו מלחתום.

<יוני בן מנחם: עמרם, אני רוצה להסביר לכם: כל ההפקות.

<יוני בן מנחם: ..

<יוני בן מנחם: הכסף היה - -

עמרם מצנע: יוני, הבנו, אני הבנתי.

איילת שקד: אבל עמרם, הם לא חותמים.

איילת שקד: אתה מבין מה קורה פה?

משה זלמן פייגלין: אבל הם לפחות מתחייבים לחתום ב-1 בינואר.

<נילי בן גיגי וולף: את הסיפור הזה אנחנו שומעים כבר כמה שנים.

עמרם מצנע: אבל גברתי, את מי את מייצגת?

<נילי בן גיגי וולף: האגודה לזכות הציבור לדעת.

<נילי בן גיגי וולף: אנחנו עוקבים אחרי - -

עמרם מצנע: אז למה את עוזרת לו בזה שהם לא נתנו לו?

עמרם מצנע: יועצים משפטיים הם יועצים.

איילת שקד: זאת הבעיה, שהם - -

עמרם מצנע: לא, הבעיה היא שלנו, המתייעצים.

עמרם מצנע: אני אומר לכם, אני לא מכיר את חוק רשות השידור, שלא ייתכן מצב שהמנכ"ל רוצה בחצי השנה השנייה של שנת העבודה להגיד: אני עכשיו מסיט חצי מיליון, לצורך הענין, ונותן אור ירוק להפקה ואחר כך מחזיר את הכסף.

עמרם מצנע: חבר הכנסת פייגלין, בבקשה.

משה זלמן פייגלין: תודה רבה.

משה זלמן פייגלין: קודם כל, אני חייב לומר שקצת לא נוח לי עם הדיון הזה משום שאין לי טלוויזיה בבית ואני ממליץ לכל מי שמכבד את האינטליגנציה שלו לנהוג כמוני כאן, מוועדת החינוך.

משה זלמן פייגלין: - -

עמרם מצנע: אני מוחה.

עמרם מצנע: יש לי הרבה כבוד לאינטליגנציה שלי.

משה זלמן פייגלין: בסדר גמור.

משה זלמן פייגלין: זו המלצה אישית שלי ולא חלילה שאני מזלזל באינטליגנציה של מישהו אחר אבל בכלל, המכשיר הזה הוא מכשיר אנטי אינטלקטואלי בעליל.

משה זלמן פייגלין: ובכל זאת, בתוך המסגרת הזאת קיימת רשות השידור, שגם בעיניי זו שאלה אם בכלל היא צריכה להיות קיימת, כך שכל הדיון מתקיים בתוך מרחב שהוא לא נוח לי.

משה זלמן פייגלין: יחד עם זאת, גדלתי בארץ הזאת עוד על "ניקוי ראש" ועל כל תכניות הסאטירה כשעוד היתה לי הטלוויזיה והייתי צופה באינטרנט מפעם לפעם כדי לדעת מה קורה.

משה זלמן פייגלין: תראו, רבותי, ישנה חשדנות כלפיכם.

משה זלמן פייגלין: ישנה חשדנות מצד לפחות 50 אחוז מהציבור בארץ משום שעד היום סאטירה לא נתנו גם לימין וגם לשמאל, עשו סאטירה שהיתה שמאלנית וכולם מודים בזה וחבל להתווכח על זה.

משה זלמן פייגלין: אפילו שלי יחימוביץ, כשעזבה את המיקרופון הציבורי ועברה לכנסת אמרה שהתקשורת היא שמאלנית.

משה זלמן פייגלין: פקט, זאת עובדה.

משה זלמן פייגלין: וכשאתם באים לכאן, לוועדה, ומציירים ציור שמאד מזכיר את אחת המערכונים המפורסמים של קישון, על איך צריך לנהל משא ומתן עם מחבלים, להתיש אותם כך שירימו ידיים.

משה זלמן פייגלין: מכירים את המערכון המפורסם הזה עוד מימים ימימה?

משה זלמן פייגלין: להביא את יושב ראש ההסתדרות והוא כבר ינהל את המשא ומתן יותר מכל אנשי הביטחון והפסיכולוגיה.

משה זלמן פייגלין: זה מה שעשיתם לנו פה עכשיו.

משה זלמן פייגלין: על רקע החשדנות כלפיכם, והיא קשה והיא אמתית והיא מוצדקת.

משה זלמן פייגלין: הדו-שיח שהתנהל כרגע מעצים אותה ואני מבקש שתיקחו את זה בחשבון.

משה זלמן פייגלין: אני במקומך הייתי אומר עכשיו: קח מיד את החצי מיליון שיתחיל לעבוד כדי שהציבור יתחיל להתייחס אליכם, כדי שתפוגגו את - -

<יוני בן מנחם: סליחה שאני נהייתי אשם עכשיו.

משה זלמן פייגלין: - - אתה לא נהיית אשם, אני לא מאשים פה אף אחד באופן אישי.

משה זלמן פייגלין: אני מסביר לכם, למרות מה שאמרתי קודם, שאני לא חושב שהדבר הזה צריך להיות קיים.

משה זלמן פייגלין: ש"לאטמה" יעבדו לבד ואם הם טובים – שישרדו ואם לא אז לא.

משה זלמן פייגלין: אבל יש רשות שידור וממילא המציאות הזאת נותנת "פור" לאחרים ומקשה על אחרים.

משה זלמן פייגלין: בתוך המציאות הקיימת ישנה חשדנות מוצדקת ועמוקה מאד כלפי התקשורת הישראלית בכלל וכל ההיסטוריה של הערוץ הראשון וכולי, ולכן, ועל רקע זה, רבותי, אני פונה בצורה חברית ולא בצורה מאשימה ואומר לכם: תבינו על איזה רקע אתם פועלים.

משה זלמן פייגלין: כשעל הרקע הזה התכנית "לאטמה" מקבלת קריטריונים, כמו שתואר כאן, הרבה יותר קשים מתכניות אחרות, זה כמו לעקור מכם שן ועוד לא הצלחנו לעקור אותה.

משה זלמן פייגלין: אני מאד מקווה שהדיון שהתנהל פה עכשיו ישודר ושהציבור יראה מה שקרה כאן היום, זה מעצים את החשד.

משה זלמן פייגלין: אז רבותי, לסיכום, תריצו כבר את הענין הזה.

משה זלמן פייגלין: קיבלתם את כל ההחלטות וזה כנראה יקרה בסוף.

משה זלמן פייגלין: לא צריך לשפוך בנזין למדורה.

משה זלמן פייגלין: אני מודה ליושב ראש באמת ניסה לפתוח פה את הצנרת, ותתנו לדבר הזה להתחיל לעבוד.

עמרם מצנע: תודה רבה.

עמרם מצנע: חברת הכנסת שקד, בבקשה.

איילת שקד: אני לא הבנתי עוד מתי חותמים, אני חייבת להודות.

איילת שקד: יוני, אתה עדין אומר:

איילת שקד: אני לא יכול לחתום לפני ה-1 בינואר?

<יוני בן מנחם: כן.

איילת שקד: אז איך אנחנו פותרים את זה שתוכל לחתום השבוע או עוד שבועיים?

<יוני בן מנחם: אנחנו נמצאים בשירות הציבורי ואנחנו פועלים על פי נהלים, וההתנהלות שלנו היא שקופה, היא תחת ביקורת של היועץ המשפטי לממשלה, תחת מבקר המדינה.

<יוני בן מנחם: אני לא יכול לחרוג מנהלי רשות השידור.

<יוני בן מנחם: אני חייב - -

איילת שקד: אוקיי, אז מה העמדה של המחלקה המשפטית?

איילת שקד: מה המחלקה המשפטית אומרת, למה היא כובלת אותך?

<יוני בן מנחם: כיוון שההפקה הזאת אושרה להיות מחויבת בתקציב 2014, אי אפשר לחתום עליה, לפי נהלי רשות השידור, לפני ה-1.1.2014.

<יוני בן מנחם: אנחנו סיכמנו את כל המשא ומתן, גמרנו את כל העניינים מולם, אפשר רק להחליף טיוטות, זה רק טכני, ולחתום על זה ב-1.1.

<יוני בן מנחם: עבודת המשא ומתן הסתיימה.

איילת שקד: אי אפשר להחליף טיוטות ושבחוזה יהיה כתוב שהכל מתחיל מה-1.1.2014?

<יוני בן מנחם: אפשר להחליף טיוטות, הכל אפשר לעשות אבל החתימה עצמה לא יכולה להיות לפני ה-1.1.

עמרם מצנע: יוני, אין שום שינויים שאתם עושים במהלך השנה בתקציב?

<יוני בן מנחם: תקציב ההפקות, נעשו בו שינויים.

<יוני בן מנחם: הוא עומד על כ-70 מיליון ש"ח ומתוך זה כבר נחתמו 53 מיליון ש"ח.

<יוני בן מנחם: אנחנו לא רוצים לעשות להפקות אחרות מה שעשו ל"לאטמה", שביטלו אותה והעבירו - -

עמרם מצנע: לא, אל תבטל.

עמרם מצנע: תחתום על הפקה שנכנסת גם ב-2014 לביצוע ויש לה תקציב מ-2013, ותתקצב אותה כרגע בפחות מיליון - -

<יוני בן מנחם: אז אני צריך לפגוע בהפקה אחרת.

עמרם מצנע: לא, אתה אומר למפיק: תשמע, - -

<יוני בן מנחם: מר מצנע, תאמין לי שהענין נבדק משפטית ואי אפשר לחתום לפני ה-1.1. - -

עמרם מצנע: זה לא יכול להיות, זה לא עושה לי שכל.

<יוני בן מנחם: - - אי אפשר לפצל הפקות, יש לנו נהלים.

<יוני בן מנחם: אם הייתי יודע שאתם נכנסים לרזולוציות האלה הייתי מביא את סמנכ"ל הכספים ואת היועץ המשפטי שיסבירו לכם.

עמרם מצנע: אז תביאו אותו, חבל שהוא לא בא.

עמרם מצנע: לא עושה לי שכל שאין לכם סמכות לקחת, אחרי שאתם יודעים מה אתם עושים ב-2014, יש תקציב 2014, ואי אפשר לעשות הסטות ככה שאפשר לעשות הכנות כבר ב-2013.

עמרם מצנע: זה לא עולה לי בשכל.

<יוני בן מנחם: זה המצב.

איילת שקד: אמרם, אולי נקבע עוד דיון - -

<דבורה הנדלר: אם יורשה לי, חברת ההפקה מבקשת 3 חודשים להתארגנות.

עמרם מצנע: זה לא חשוב, הם צריכים התחייבות.

<דבורה הנדלר: ודאי, הם לא יעשו שום דבר בטח גם לאור כל ההיסטוריה והסחבת הזאת, הם לא יתחילו לעשות הפקה כל זמן שהדברים לא חתומים.

<דבורה הנדלר: אני במקומם גם לא הייתי - -

<יוני בן מנחם: מבחינה משפטית, אני רוצה שתבינו שמבחינה משפטית, ברגע שהוא זכה בהליך מכרזי שהוא זכה במכרז - -

עמרם מצנע: דרך אגב, אתה יודע שלפי חוקי המדינה לפחות, אתה לא יכול לצאת למכרז אם אין לך תקציב.

<יוני בן מנחם: נכון.

עמרם מצנע: נו, אז איך יצאת למכרז?

<דבורה הנדלר: אז היה.

<יוני בן מנחם: זה היה בתקציב 2013 והם ביטלו את זה - -

עמרם מצנע: אז אתה צריך לצאת למכרז חדש, אם אתה רוצה לדקדק בחוק.

<יוני בן מנחם: לא, הוא זכה כדין - -

עמרם מצנע: הוא זכה כדין על תקציב שבוטל.

עמרם מצנע: לא, אבל אני עכשיו המשפטן ...

<יוני בן מנחם: אם אני אבטל, אז יגידו לי: עוד פעם ביטלת את "לאטמה", נכון?

עמרם מצנע: אוקי, מה את רוצה?

איילת שקד: אני רוצה שהם יביאו לכאן את המחלקה המשפטית, שנעשה דיון המשך.

עמרם מצנע: לא, אני לא עושה אבל תבדקי אתם, תשבי אתם.

משה זלמן פייגלין: בואו נקבע דיון שידווחו לוועדה ב-1 בינואר שזה נחתם.

משה זלמן פייגלין: אני רוצה לשמוע ב-1 לינואר אם ב-1 לינואר, זה לא עוד הרבה זמן - -

עמרם מצנע: אנחנו נבקש כך לסיכום: 1.

עמרם מצנע: שמענו את הצדדים ודי התפלאנו לשמוע את דרך הייסורים שעוברת תכנית "לאטמה" בדרך להיות משודרת לעם ישראל.

עמרם מצנע: 2.

עמרם מצנע: רשמנו לעצמנו ואנחנו מבקשים עדכון דיווח שאכן ב-1 לינואר 2014 נחתם ההסכם שמאפשר להתחיל להפיק את התכנית.

עמרם מצנע: 3.

עמרם מצנע: רשמנו לעצמנו שבתוך שבועות, לאחר אישור תכנית 2014 ואישור לוח השידורים, אכן תשובץ התכנית ב-2014.

<דבורה הנדלר: בתחילת 2014.

עמרם מצנע: לא אמרתי "בתחילת", אמרתי ב-2014.

עמרם מצנע: אני לא יכול להגיד "בתחילת".

עמרם מצנע: - - 4.

עמרם מצנע: אנחנו עדין מבקשים מהנהלת רשות השידור, באמצעות הייעוץ המשפטי והחשבים, לבחון אפשרות להקדים את ההתקשרות עוד בשנת 2013 על בסיס תקציבי 2014.

איילת שקד: יש לי עוד שאלה: האם אתם מתכננים להעלות ללוח השידורים קודם, אמרתם שיש אחת שהיא שמאל ואחת ימין.

איילת שקד: האם אתם מתכננים להעלות לשידור את תכנית השמאל לפני הימין כי תכנית הימין עוד לא הופקה או שאתם רוצים להעלות אותן ביחד?

עמרם מצנע: אני מניח שכן.

עמרם מצנע: היא מונחת על המדף.

<נילי בן גיגי וולף: אז "היהודים באים" ו"שלום בית" יעלו עוד לפני ש"לאטמה" הופקה.

<נילי בן גיגי וולף: זה מה שיקרה.

<אמיר גילת: קודם כל, כשנקבל את לוח השידורים נבחן אותו.

<אמיר גילת: הקולות שנשמעו בוועדת התוכן היו שהם יועלו בו-זמנית.

איילת שקד: שלושתן?

<אמיר גילת: שתיהן.

<אמיר גילת: אני מדבר על "היהודים באים" ועל "לאטמה".

<אמיר גילת: זה כרגע מה שקיים.

<אמיר גילת: כמובן שכשמדברים על איזון לא תמיד צריך להיות איזון אבל להיפך, פה הוועדה אמרה שמכיוון שז'אנר הסאטירה מחודש עכשיו ברשות השידור, הוא לא קיים היום, כשהוא יעלה, הוא יעלה בצורה מאוזנת - -

עמרם מצנע: אני רוצה גם להוסיף ולומר שהכנסת על חבריה לא מתערבת בתכנים.

עמרם מצנע: שמענו והבנו שרשות השידור מחויבת לאיזון.

עמרם מצנע: האיזון הוא לא רק במה שנקרא שמאל וימין כי אני לא תמיד בטוח שאני מבין מה זה תמיד שמאל וימין.

עמרם מצנע: באמת אני אומר את זה.

עמרם מצנע: האיזון הוא איזון של פריפריה ומרכז, של העדות השונות שמהן מורכבת החברה הישראלית.

עמרם מצנע: איזון זה איזון על כל הקשת הרחבה.

עמרם מצנע: זהו.

עמרם מצנע: אז זה יהיה בסיכום.

עמרם מצנע: רצית משהו?

<יהודה אלרם: אני עורך הדין של "לאטמה".

<יהודה אלרם: אני רוצה לבקש מהוועדה שתוסיף קריאה לרשות השידור שאת חליפת החוזים, שזה תהליך שלעולם לוקח זמן, תחל כבר כעת.

עמרם מצנע: מה אנחנו יכולים רק לומר, שאת כל התהליכים הבירוקרטים של סיכום נוסח החוזה צריך לסיים עד חתימתו, שכפי שנאמר לנו, ב-1 לינואר 2014.

<יהודה אלרם: ממילא שכל התהליכים שמובילים לכך יחלו מיד.

עמרם מצנע: אנחנו מביאים פה לידי ביטוי, וזה אולי באחד המשפטים הראשונים, את הרצון שלנו שהבירוקרטיה לא תכתיב לנו גם את החיים כל כך בקיצוניות.

<יהודה אלרם: אחרת לא יהיה חומרים לסאטירה.

עמרם מצנע: לא, אחרת לא יהיו משרות.

איילת שקד: התכנית הראשונה שתעשו זה על הדיון הזה.

עמרם מצנע: תודה רבה.

עמרם מצנע: הישיבה נעולה.